
ROMÂNIA

JUDEŢUL VRANCEA

CONSILIUL LOCAL

 AL MUNICIPIULUI FOCŞANI

HOTĂRÂRE
                privind condițiile de exercitare a dreptului de acces al furnizorilor de rețele publice de comunicații electronice pe proprietatea publică și privată a municipiului Focșani
             Consiliul local al Municipiului Focșani, judeţul Vrancea, întrunit în şedință ordinară

            Analizând proiectul de hotărâre iniţiat de Primarul Municipiului Focşani, Cristi Valentin Misăilă, raportul comun al comun al Serviciului administrarea domeniului public și privat, publicitate, al Serviciului juridic, contencios, al Direcției managementul proiectelor și investițiilor și al Direcției arhitectului șef înregistrat la nr.20374/09.03.2018 privind condițiile de exercitare a dreptului de acces al furnizorilor de rețele publice de comunicații electronice pe proprietatea publică și privată a municipiului Focșani;

       -  în conformitate cu procesul verbal nr.19397/07.03.2018 al ședinței din data de 07.03.2018 privind amplasarea pe domeniul public/privat al Municipiului Focșani a rețelelor tehnico–edilitare, rețelelor de comunicații electronice, transmisii de date și imagini și a echipamentelor tehnice aferente; 
       - având în vedere art.51 alin.(2) din O.G. nr.43/1997 privind regimul drumurilor, republicată, cu modificările și completările ulterioare;
        - în conformitate cu prevederile Legea nr.159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice

       - în baza prevederilor art.18*) și art. 28*) Hotărârea Guvernului nr.525/1996, privind Regulamentul general de urbanism, cu modificările și completările ulterioare;
     - cu respectarea dispozițiilor Legii nr.52/2003 privind transparența decizională în administrația publică, republicată;

      - având în vedere procesul verbal nr.32724/17.04.2018 al dezbaterii publice din data de 17.04.2018 privind amplasarea și condițiile de exercitare a pe domeniul public/privat al Municipiului Focșani a rețelelor tehnico–edilitare, rețelelor de comunicații electronice, transmisii de date și imagini și a echipamentelor tehnice aferente; 
      - văzând avizul favorabil al Comisiei de urbanism şi agricultură şi al Comisiei pentru buget şi administraţie publică;
      - văzând amendamentele formulate de domnul Viceprimar Iorga Marius Eusebiu; 
      - în temeiul art.36, alin.(1) și (9) art.45, alin.(3) din Legea nr.215/2001, privind administrația publică locală, republicată, cu modificările și completările ulterioare;

HOTĂRĂŞTE:   

          Art.1.(1) Operatorul/administratorul rețelei de comunicații electronice autorizat, căruia i s-a eliberat un certificat de urbanism pentru realizarea lucrărilor prevăzute de Legea nr.159/2016, își poate exercita dreptul de acces asupra imobilelor-terenuri/canalizații subterane aflate în proprietatea publică/privată a Municipiului Focșani, numai după încheierea unui contract de exercitare a dreptului de acces în formă autentică, conform anexei care face parte integrantă din prezenta hotărâre.
             (2) Dreptul de acces pe proprietăți, pe, deasupra, în sau sub imobilele proprietate publică, inclusiv pe drumuri, poduri, tuneluri, galerii tehnico-edilitare, pasaje și viaducte, stâlpi și piloni, păduri și terenuri agricole, se acordă în condițiile Legii nr.159/2016, cu îndeplinirea cumulativă a următoarelor condiții:

     - exercițiul acestui drept nu contravine uzului sau interesului public căruia îi sunt destinate imobilele în cauză;

      - efectuarea lucrărilor în cauză, nu este de natură să contravină cerințelor specifice de urbanism, de amenajare a teritoriului sau privind calitatea în construcții ori celor privind protecția mediului, a sănătății, apărării, ordinii publice și siguranței naționale, pe care trebuie să le respecte activitățile ce se desfășoară pe, deasupra, în sau sub imobilele în cauză;

    - constituirea dreptului de acces se realizează în subteran având în vedere normele legale de urbanism, cu excepția terenurilor aflate în intravilanul localităților componente.

           Art.2.(1) Contractul de exercitare a dreptului de acces încheiat între părți, va urma modelul contractului – cadru stabilit de Autoritatea Națională pentru Administrare și Reglementare în Comunicații conform Anexei la prezenta hotărâre, urmând a fi încheiat în formă autentică și va cuprinde următoarele clauze obligatorii: 

          - zonele în care este permis accesul, metodele de lucru ce urmează a fi utilizate şi condiţiile efective, inclusiv termenul, în care titularul dreptului de acces poate realiza lucrări de construire, instalare, întreţinere, înlocuire sau mutare a reţelelor de comunicaţii electronice ori a elementelor de infrastructură fizică, inclusiv lucrări de reparaţii cu caracter de urgenţă;

           - condiţiile în care proprietarul sau deţinătorul imobilului poate efectua lucrări ce ar afecta accesul la reţelele de comunicaţii electronice ori la elementele de infrastructură fizică necesare susţinerii acestora sau buna lor întreţinere ori care ar necesita mutarea lor;

           - modalităţile şi termenele de informare între părţi cu privire la realizarea unor lucrări pe imobilul proprietate publică sau privată pe care se exercită dreptul de acces;

           - condiţiile, inclusiv termenul, în care titularul dreptului de acces va readuce în starea iniţială proprietatea afectată de realizarea lucrărilor de acces pe proprietăţi;
           - durata contractului va fi de 20 ani cu posibilitatea de prelungire, prin acordul părților;

           - prețul datorat pentru exercitarea dreptului de acces asupra terenului ocupat prin instalarea, existența și funcționarea elementelor de comunicații electronice care fac obiectul lucrărilor de rețele de comunicații [image: image3.emf]electronice, va fi următorul:

     a)   0,80 lei/ml./an pentru furnizorii autorizați care realizează aceste rețele;

     b) 1,20 lei/ml/an pentru furnizorii de rețele autorizați care folosesc tuburile proprietatea Municipiului Focșani (pentru cele existente); 

     c)  1,00 lei/mp/an prețul pe cameretă construită/ închiriată;
     d) 0,20 lei/ml./an pentru furnizorii autorizați care realizează aceste rețele și 0,50 lei/mp/an prețul pe cameretă construită/închiriată pentru terenul situat în extravilanul Municipiului Focșani;

          - tarifele reglementate la lit a), b) și c) se aplică pentru terenurile situate în intravilanul Municipiului Focșani;

          - pentru lucrările efectuate în termenul de 24 luni de la data intrării în vigoare a prezentei hotărâri, tariful perceput la alin.(1) lit.a, b, c, d, va fi de 0,1 lei/ml/an., în primii 5 (cinci) ani de contract;

          - prețul stabilit se va indexa anual cu rata inflației; prețul nu este purtător de T.V.A ;

           - cu șase luni înainte de expirarea contractului, părțile vor conveni asupra modului de transmitere/preluare a tuburilor instalate pe domeniul public/privat al Municipiului Focșani.
         (2)  Prețurile datorate vor fi percepute de Municipiul Focșani până la emiterea Deciziei Președintelui ANCOM conform prevederilor art.6 alin.(4) din Legea nr.159/2016.
         (3) Prețul este datorat de furnizorii de rețele publice de comunicații de la data semnării procesului-verbal de recepție a lucrărilor.

         (4)  Prețul stabilit se constituie venit la bugetul local.
          Art.3 Se împuternicește Primarul Municipiului Focșani - domnul Cristi Valentin Misăilă sau o persoană desemnată prin dispoziție, să semneze contractul de exercitare a dreptului de acces.

          Art.4. Prevederile prezentei hotărâri nu se aplică rețelelor de comunicații electronice și elementele de infrastructură deținute sau administrate de instituțiile ori autoritățile publice din cadrul sistemului național de apărare, ordine publică, siguranță națională și sistemul de urgență.

        Art.5. Se ia act de faptul că prin Sentința Civilă nr.1028/2015 rămasă definitivă și irevocabilă prin Decizia Civilă nr.408/2016 pronunțată de Curtea de Apel București în dosarul nr.16819/3/2014 a fost anulată HCL nr.211/25.07.2013 privind modul de exercitare a dreptului de acces al furnizorilor de rețele publice de comunicații electronice pe proprietatea publică și privată a municipiului Focșani.
       Art.6. Prezenta hotărâre va fi comunicată de către Serviciul administratie publică locală, agricultură compartimentelor, birourilor, serviciilor şi Primarului Municipiului Focșani, conform legii, care va asigura executarea acesteia, prin Direcția arhitectului șef, Direcția managementul proiectelor și investițiilor, Serviciul administrarea domeniului public și privat, publicitate, Serviciul juridic, contencios, și deținătorii de rețele tehnico-edilitare.
PREŞEDINTE DE ŞEDINŢĂ,

Mihai NEDELCU

                                                                                                       CONTRASEMNEAZĂ,

                                                                                              Secretarul Municipiului Focşani

                                                                                                   Eduard-Marian CORHANĂ

Municipiul Focșani, 19 aprilie 2018
Nr. 179

      ROMÂNIA                                                                                           ANEXA 
      JUDEŢUL VRANCEA                                                                     la Hotărârea nr.   179
   CONSILIUL LOCAL AL                                                                     din data de 19 aprilie 2018

 MUNICIPIULUI  FOCŞANI

Contract standard de constituire a dreptului de servitute pentru realizarea accesului pe proprietatea privată în vederea instalării, întreţinerii, înlocuirii sau mutării reţelelor publice de comunicaţii electronice sau a elementelor de infrastructură necesare susţinerii acestora

(„Contractul”)

1. Părţile contractante

Între:

…, cu sediul social/domiciliul în (localitatea) …, str. … nr. …, bloc …, scara …, etaj …, apartament …, judeţ/sector …, stat …, înregistrată la Oficiul Registrului Comerţului/Registrul asociaţiilor şi fundaţiilor/Registrul federaţiilor sub nr. … din …, cod fiscal nr. … din …, reprezentată de …, cu funcţia de …, în calitate de titular al dreptului de proprietate1/folosinţă cu titlu gratuit/închiriere/ concesiune sau de administrare asupra imobilului … înscris în Cartea Funciară nr. ……… a comunei/oraşului/municipiului…………, cu nr. cadastral …………., denumit(ă) în continuare „PROPRIETAR /COMODATAR /LOCATAR /CONCESIONAR /ADMINISTRATOR”2

şi

…, cu sediul social/domiciliul în (localitatea) …, str. … nr. …, bloc …, scara …, etaj …, apartament …, judeţ/sector …, stat ..., înregistrată la Oficiul Registrului Comerţului/Registrul asociaţiilor şi fundaţiilor/Registrul federaţiilor sub nr. …, din …, cod fiscal nr. … din …, reprezentată de …, cu funcţia de …, în calitate de furnizor autorizat de reţele publice de comunicaţii electronice, în condiţiile legislaţiei din domeniul comunicaţiilor electronice, denumit(ă) în continuare “OPERATOR”,

Având în vedere că:

- OPERATORUL este titular al Certificatului-Tip de furnizor de reţele publice de comunicaţii electronice nr. … din data de …, ce îi conferă dreptul de a negocia şi încheia contracte de acces pe proprietatea privată în vederea instalării, întreţinerii, înlocuirii sau mutării reţelelor publice de comunicaţii electronice sau a elementelor de infrastructură necesare susţinerii acestora, şi că  PROPRIETARUL /COMODATARUL /LOCATARUL /CONCESIONARUL /ADMINISTRATORUL  face dovada calităţii sale de titular al dreptului de proprietate/de folosinţă cu titlu gratuit/de închiriere/de concesiune sau de administrare asupra imobilului prin următoarele documente doveditoare:

− …

− …

1. În cazul spaţiilor aflate în proprietate indiviză din clădirile cu mai multe locuinţe, inclusiv în ceea ce priveşte zidurile sau terasele acestor clădiri, contractul standard de acces pe proprietatea privată în vederea instalării, întreţinerii, înlocuirii sau mutării reţelelor publice de comunicaţii electronice sau a elementelor de infrastructură necesare susţinerii acestora se încheie cu asociaţia de proprietari.

2. Titularii dreptului de folosinţă gratuită sau închiriere, precum şi titularii dreptului de concesiune pot încheia contracte de acces pe proprietatea privată doar dacă responsabilitatea acordării dreptului de acces este expres prevăzută prin actele prin care li s-a acordat dreptul de închiriere, de folosinţă gratuită sau de concesiune.

PROPRIETARUL/COMODATARUL/LOCATARUL/CONCESIONARUL/ADMINISTRATORUL este de acord cu încheierea prezentului Contract, prin care se stabilesc condiţiile de exercitare a dreptului de acces asupra imobilului prevăzut la art. 3.1.

Părţile au convenit de comun acord asupra termenilor şi condiţiilor Contractului.

Contractul este încheiat în conformitate cu prevederile Legii nr. 154/2012 privind regimul infrastructurii reţelelor de comunicaţii electronice, ale Ordonanţei de urgenţă a Guvernului nr. 111/2011 privind comunicaţiile electronice, aprobată, cu modificări şi completări, prin Legea nr. 140/2012, ale Codului Civil, precum şi ale oricăror altor acte normative care sunt incidente în materie.

2. – Definiţii

2.1. Acces pe proprietatea privată reprezintă accesul pe, deasupra, în sau sub imobile aflate în proprietate privată, în scopul instalării, întreţinerii, înlocuirii şi mutării reţelelor publice de comunicaţii electronice sau elementelor de infrastructură necesare susţinerii acestora.

2.2. Infrastructură reprezintă construcţiile amplasate pe, deasupra, în sau sub terenuri, clădiri sau alte structuri aflate pe proprietate privată, care pot fi utilizate pentru instalarea reţelelor de comunicaţii electronice, inclusiv canalele, conductele, stâlpii sau pilonii.

2.3. Reţea de comunicaţii electronice reprezintă sistemele de transmisie şi, acolo unde este cazul, echipamentele de comutare sau rutare şi alte resurse, inclusiv elementele de reţea care nu sunt active, care permit transportul semnalelor prin cablu, prin unde radio, prin mijloace optice ori alte mijloace electromagnetice, incluzând reţelele de comunicaţii electronice prin satelit, reţelele terestre fixe, cu comutare de circuite şi cu comutare de pachete, inclusiv internet, şi mobile, reţelele electrice, în măsura în care sunt utilizate pentru transmiterea de semnale de comunicaţii electronice, reţelele utilizate pentru transmisia serviciilor de programe audiovizuale şi reţelele de televiziune prin cablu, indiferent de tipul de informaţie transmisă.

2.4. Reţea publică de comunicaţii electronice reprezintă o reţea de comunicaţii electronice care este utilizată, în întregime sau în principal, pentru furnizarea de servicii de comunicaţii electronice destinate publicului.

2.5. Serviciu de comunicaţii electronice destinate publicului reprezintă un serviciu de comunicaţii electronice furnizat, de regulă, cu titlu oneros, exclusiv sau în principal, unor terţe persoane.

2.6. Furnizor de reţele de comunicaţii electronice reprezintă o persoană a cărei activitate constă, în tot sau în parte, în furnizarea unei reţele de comunicaţii electronice în condiţiile regimului de autorizare generală.

3. – Obiectul Contractului

3.1. PROPRIETARUL /COMODATARUL /LOCATARUL /CONCESIONARUL /ADMINISTRATORUL constituie cu titlu gratuit/oneros dreptul de acces asupra imobilului aflat în proprietatea/folosinţa gratuită /locaţiunea /concesiunea /administrarea sa situat în …………, înscris în Cartea Funciară nr. ……… a comunei/oraşului/municipiului ………, cu numărul cadastral ………, în favoarea OPERATORULUI, în vederea instalării, întreţinerii, înlocuirii sau mutării următoarelor elemente de reţea publică de comunicaţii electronice sau elemente de infrastructură necesare susţinerii acesteia:

− …

− …

− …

3.2. Dreptul de acces prevăzut la art. 3.1. este un drept de servitute, care se exercită în condiţiile legii, cu respectarea principiului minimei atingeri aduse proprietăţii.

3.3. Accesul se acordă începând cu data de …, pe toată durata Contractului.

3.4. Suprafeţele de teren/construcţie asupra cărora se exercită dreptul de acces sunt următoarele:

− …;

− …;

− …

3.5. Dreptul de acces, în înţelesul prezentului Contract, include posibilitatea de a avea liber acces şi la facilităţile imobilului, inclusiv orice drepturi accesorii, precum dreptul de servitute de trecere şi/sau dreptul de instalare a liniei subterane şi/sau aeriene de alimentare cu energie electrică, precum şi dreptul de a obţine toate avizele şi autorizaţiile necesare, în vederea instalării, întreţinerii, înlocuirii sau mutării elementelor de reţele publice de comunicaţii electronice sau a elementelor de infrastructură necesare susţinerii acestora, prevăzute la art 3.1., în conformitate cu interesele OPERATORULUI.

3.6 Instalarea, întreţinerea, înlocuirea sau mutarea elementelor de reţele publice de comunicaţii electronice sau a elementelor de infrastructură necesare susţinerii acestora se va realiza după cum urmează:

− …;

− …;

− …

3.7. Durata estimativă a executării lucrărilor de instalare, întreţinere, înlocuire sau mutare a elementelor de reţele publice de comunicaţii electronice sau a elementelor de infrastructură necesare susţinerii acestora va fi de … de la data notificării începerii lucrărilor, în conformitate cu prevederile art. 3.6.

3.8. Metodele de lucru ce urmează a fi utilizate pentru realizarea lucrărilor de acces pe proprietate, condiţiile efective, precum şi utilajele folosite sunt:

− …;

− …;

− …

3.9. În vederea instalării, întreţinerii, înlocuirii sau mutării elementelor de reţea publică de comunicaţii electronice sau elementelor de infrastructură necesare susţinerii acestora, OPERATORUL va efectua următoarele lucrări:

a) conform planificării OPERATORULUI, lucrările de instalare, înlocuire sau mutare a elementelor de reţele publice de comunicaţii electronice sau a elementelor de infrastructură necesare susţinerii acestora:

− …;

− …;

− …

b) periodic, lucrări de întreţinere şi reparaţii a elementelor de reţele publice de comunicaţii electronice sau a elementelor de infrastructură necesare susţinerii acestora:

− …;

− …;

− …

c) în caz de necesitate, lucrări de reparaţii cu caracter de urgenţă:

− …;

− …;

− …

4. Drepturile şi obligaţiile Părţilor

4.1. PROPRIETARUL /COMODATARUL /LOCATARUL /CONCESIONARUL /ADMINISTRATORUL are următoarele drepturi:

a) în cazul în care accesul este constituit cu titlu oneros, să încaseze tariful datorat pentru exercitarea de către OPERATOR a dreptului de acces, sumă care include atât contravaloarea folosinţei, cât şi, în măsura în care se produc prejudicii prin efectuarea lucrărilor, şi despăgubirea aferentă3;

b) să beneficieze de repunerea în starea iniţială a imobilului afectat de realizarea lucrărilor de acces sau de compensarea cheltuielilor determinate de aducerea în starea iniţială a respectivului imobil;

c) să fie notificat prin intermediul persoanei care exercită dreptul de folosinţă asupra imobilului sau, în lipsa acesteia, personal, cu cel puţin două zile lucrătoare în avans cu privire la accesul persoanelor împuternicite de OPERATOR pentru efectuarea lucrărilor prevăzute la art. 3.9. sau pentru desfăşurarea unor activităţi de studiu ori de proiectare în vederea efectuării acestor lucrări, cu excepţia cazului în care este necesară efectuarea unor lucrări de reparaţii cu caracter de urgenţă;

d) să fie notificat, prin intermediul persoanei care exercită dreptul de folosinţă asupra imobilului sau, în lipsa acesteia, personal, cu privire la accesul persoanelor împuternicite de OPERATOR pentru efectuarea unor lucrări de întreţinere sau de reparaţii cu caracter de urgenţă pentru prevenirea sau înlăturarea consecinţelor generate de producerea unei calamităţi naturale ori a unui sinistru deosebit de grav sau a unor lucrări de întreţinere ori de reparaţii impuse de asigurarea continuităţii furnizării reţelelor şi serviciilor de comunicaţii electronice;

e) să îi fie afectat într-o măsură nesemnificativă dreptul de proprietate/folosinţă

gratuită/închiriere/concesiune/administrare asupra imobilului care face   obiectul dreptului de acces;

f) să solicite mutarea în cadrul aceleiaşi proprietăţi a elementelor de reţea de comunicaţii electronice sau a elementelor de infrastructură necesare susţinerii acesteia, în măsura în care aceasta este necesară pentru executarea unor lucrări sau edificarea unor construcţii;

g) la încetarea prezentului contract să obţină dreptul de proprietate/folosinţă asupra eventualelor îmbunătăţiri aduse terenului de către OPERATOR în perioada de derulare a prezentului contract şi care conduc la creşterea calităţii agricole şi/sau la consolidarea terenului.

4.2. PROPRIETARUL /COMODATARUL /LOCATARUL /CONCESIONARUL /ADMINISTRATORUL are următoarele obligaţii:

a) să asigure accesul la termenele convenite de Părţi şi în zonele stabilite la art. 3.4., inclusiv prin eliminarea acelor împrejurări care ar putea împiedica exercitarea dreptului de acces în bune condiţii, astfel: 

-  să garanteze liberul acces la imobil, în maxim … zile lucrătoare de la primirea unei notificări din partea OPERATORULUI, pentru persoanele desemnate de OPERATOR în vederea efectuării măsurătorilor pentru întocmirea proiectului de lucrări;

-  să garanteze liberul acces, în maxim … zile lucrătoare de la primirea unei notificări din partea OPERATORULUI, pentru persoanele desemnate de OPERATOR şi pentru toate materialele, utilajele şi instalaţiile necesare atât la executarea lucrărilor de construcţii şi amenajări, cât şi a lucrărilor de asamblare, instalare, modificare, operare, întreţinere şi în cazul contractelor încheiate cu titlu gratuit se vor menţiona doar despăgubirile aferente prejudiciilor cauzate prin efectuarea lucrărilor, în măsura în care acestea se produc.

- reparare a reţelelor publice de comunicaţii electronice sau a elementelor de infrastructură necesare susţinerii acestora, aşa cum au fost descrise la art. 3.1.;

- să pună la dispoziţia OPERATORULUI toate informaţiile necesare legate de existenţa unor eventuale restricţii asupra utilizării imobilului, impuse de un terţ, în cazul în care acestea există.

b) să asigure, într-o manieră care să afecteze cât mai puţin aspectul exterior al proprietăţii şi mediul înconjurător, tăierea arborilor sau arbuştilor, precum şi a ramurilor ori rădăcinilor care îngreunează sau ar îngreuna efectuarea lucrărilor de acces, la solicitarea în scris a OPERATORULUI, pe cheltuiala OPERATORULUI şi cu acordarea unei despăgubiri conform art.6.2., în situaţia în care nu există o soluţie alternativă, cu respectarea prevederilor legale din

domeniul protecţiei mediului;

c) să semneze Procesul verbal de începere a lucrărilor în ziua începerii lucrărilor; în cadrul Procesului verbal se vor menţiona starea fizică a imobilului, dotările şi utilităţile de care acesta beneficiază în momentul începerii lucrărilor;

d) să efectueze reparaţiile necesare asupra imobilului pe toată durata Contractului, cu excepţia celor cauzate de exercitarea dreptului de acces;

e) să se abţină de la orice fapt personal, care ar avea drept consecinţă împiedicarea sau limitarea exercitării de către OPERATOR a dreptului de acces care constituie obiectul prezentului Contract;

f) să nu instaleze în incinta imobilului ori pe, deasupra sau sub imobilul respectiv echipamente tehnice care ar putea să afecteze buna funcţionare a reţelei OPERATORULUI, fără acordul scris al acestuia;

g) să răspundă pentru evicţiunea totală sau parţială şi pentru viciile ascunse ale imobilului care împiedică exercitarea în bune condiţii a dreptului de acces;

h) să nu pretindă şi să nu primească niciun drept în legătură cu activitatea de afaceri a OPERATORULUI, altul decât dreptul de a primi plăţile prevăzute în prezentul Contract;

i) să despăgubească OPERATORUL în cazul în care, în exploatarea elementelor de reţele publice de comunicaţii electronice sau de infrastructură amplasate pe, deasupra, în sau sub imobil, apar defecţiuni tehnice din culpa PROPRIETARULUI / COMODATARULUI /LOCATARULUI /CONCESIONARULUI/ ADMINISTRATORULUI;

j) să permită în cel mai scurt timp accesul persoanelor împuternicite de OPERATOR, pe baza unei notificări comunicate telefonic persoanei care exercită dreptul de folosinţă asupra imobilului sau, în lipsa acesteia, PROPRIETARULUI/ LOCATARULUI/ CONCESIONARULUI/ADMINISTRATORULUI, în cazul în care se impune efectuarea unor lucrări de întreţinere sau de reparaţii cu caracter de urgenţă pentru prevenirea sau înlăturarea consecinţelor generate de producerea unei calamităţi naturale ori a unui sinistru deosebit de grav sau a unor lucrări de întreţinere sau de reparaţii impuse de asigurarea continuităţii furnizării reţelelor şi serviciilor de comunicaţii electronice;

k) să acorde şi OPERATORULUI eventualele condiţii mai favorabile, inclusiv referitoare la tarif, în ceea ce priveşte exercitarea dreptului de acces pe proprietăţi, stabilite de PROPRIETAR /COMODATAR /LOCATAR /CONCESIONAR /ADMINISTRATOR în favoarea unor terţi furnizori de reţele publice de comunicaţii electronice prin contractele încheiate cu aceştia;

l) să pună la dispoziţia OPERATORULUI toate documentele necesare pentru înscrierea dreptului constituit prin prezentul contract în cartea funciară a imobilului şi pentru obţinerea avizelor/autorizaţiilor necesare pentru efectuarea lucrărilor;

m) în situaţii justificate de necesitatea efectuării unor lucrări asupra imobilului ce ar afecta reţelele de comunicaţii electronice sau elementele de infrastructură necesare susţinerii acestora, sau buna lor întreţinere ori care ar necesita mutarea lor să notifice, în scris, OPERATORULUI această intenţie, cu cel puţin … zile lucrătoare înainte de data planificată a începerii lucrărilor; părţile, de comun acord vor lua o decizie cu privire la noul amplasament;

n) să asigure exercitarea dreptului de acces în condiţii la fel de comode pentru OPERATOR în cazul în care, în vederea construcţiei de clădiri sau realizării de lucrări, solicită reaşezarea reţelelor de comunicaţii electronice sau a elementelor de infrastructură necesare susţinerii acestora, notificând în acest sens OPERATORUL conform lit. m);

o) să permită ca lucrările efectuate în zona de protecţie a reţelei Operatorului să se realizeze în prezenţa reprezentanţilor acestuia.

4.3. OPERATORUL are următoarele drepturi:

a) să beneficieze de dreptul de acces pe terenul/construcţia prevăzută la art. 3.1., în condiţiile Legii nr. 159/2016 şi ale prezentului contract;

b) să împuternicească persoane care să efectueze lucrări de acces, inclusiv cele cu caracter de urgenţă, sau să desfăşoare activităţi de studiu ori de proiectare în vederea efectuării acestor lucrări; aceste persoane au dreptul de acces numai în măsura în care este necesar pentru îndeplinirea atribuţiilor de serviciu, pe baza unei împuterniciri scrise din partea OPERATORULUI şi cu acordul persoanei care exercită dreptul de folosinţă asupra imobilului sau, în lipsa acesteia, cu acordul PROPRIETARULUI /LOCATARULUI /CONCESIONARULUI /ADMINISTRATORULUI; exercitarea dreptului de acces se realizează cu respectarea clauzelor privind notificarea, prevăzute la art. 9.

c) să realizeze, după transmiterea unei notificări cu cel puţin două zile lucrătoare în avans, operaţiunile prevăzute la art. 4.2. lit. b), dacă în termen de 45 de zile de la primirea solicitării din partea OPERATORULUI, PROPRIETARUL/COMODATARUL/LOCATARUL/CONCESIONARUL/ADMINISTRATORUL nu efectuează aceste operaţiuni. Operaţiunile se vor realiza într-o manieră care să afecteze cât mai puţin aspectul exterior al proprietăţii şi mediul înconjurător.

d) să încheie acorduri de utilizare partajată a infrastructurii (instalate conform prezentului Contract) cu alţi furnizori autorizaţi de reţele publice de comunicaţii electronice;

e) să solicite ca lucrările efectuate în zona de protecţie a reţelei sale să se realizeze în prezenţa reprezentanţilor săi;

f) să beneficieze de garanţia împotriva oricărei evicţiuni totale sau parţiale;

g) să fie notificat despre intenţia PROPRIETARULUI /COMODATARULUI /LOCATARULUI/ CONCESIONARULUI /ADMINISTRATORULUI de a efectua lucrări asupra imobilului ce ar afectareţelele de comunicaţii electronice sau elementele de infrastructură necesare susţinerii acestora, sau buna lor întreţinere ori care ar necesita mutarea lor, cu cel puţin … zile lucrătoare înainte de data planificată pentru începerea lucrărilor.

4.4. OPERATORUL are următoarele obligaţii:

a) poartă răspunderea pentru toate pagubele produse imobilului, din culpa sa, pe întreaga perioadă contractuală;

b) să notifice persoanei care exercită dreptul de folosinţă asupra imobilului sau, în lipsa acesteia, PROPRIETARULUI /LOCATARULUI /CONCESIONARULUI /ADMINISTRATORULUI, cu cel puţin două zile lucrătoare în avans, cu privire la exercitarea dreptului de acces de către persoanele împuternicite de OPERATOR, cu excepţia cazului în care este necesară efectuarea unor lucrări de reparaţii cu caracter de urgenţă, caz în care notificarea se va face telefonic în condiţiile stabilite prin prezentul contract;

c) să semneze Procesul verbal de începere a lucrărilor în ziua începerii lucrărilor;

d) să obţină avizele/autorizaţiile necesare pentru realizarea lucrărilor;

e) să efectueze lucrările de acces pe, deasupra, în sau sub imobilul ce face obiectul prezentului

Contract cu respectarea cerinţelor specifice de urbanism, de amenajare a teritoriului sau privind calitatea în construcţii ori a celor privind protecţia mediului, a igienei şi sănătăţii publice, a muncii, a ordinii publice şi siguranţei naţionale;

f) să suporte în întregime cheltuielile legate de îndeplinirea formalităţilor necesare pentru înscrierea dreptului constituit prin prezentul contract în cartea funciară a imobilului;

g) să suporte în întregime cheltuielile cu privire la instalarea, modificarea, operarea, întreţinerea şi repararea reţelelor publice de comunicaţii electronice sau elementelor de infrastructură necesare susţinerii acestora, aşa cum au fost descrise mai sus;

h) să plătească suma reprezentând contravaloarea dreptului de acces în condiţiile stabilite prin prezentul Contract, sumă care include atât contravaloarea folosinţei, cât şi, în măsura în care se produc prejudicii prin efectuarea lucrărilor, despăgubirea aferentă;

i) să reaşeze elementele reţelelor de comunicaţii electronice sau elementele de infrastructură necesare susţinerii acestora, în cadrul aceleiaşi proprietăţi, pe cheltuiala proprie, când această reaşezare este solicitată de PROPRIETAR/COMODATAR/LOCATAR/CONCESIONAR/ADMINISTRATOR pentru construcţia de clădiri sau pentru efectuarea de lucrări, în condiţiile convenite prin prezentul Contract. Când reaşezarea elementelor reţelelor de comunicaţii electronice sau a elementelor de infrastructură destinate susţinerii acestora este necesară pentru efectuarea unor lucrări de către alte persoane decât PROPRIETARUL /COMODATARUL /LOCATARUL /CONCESIONARUL /ADMINISTRATORUL, cheltuielile vor fi suportate de acestea;

j) să pună la dispoziţia persoanelor care efectuează lucrări în zona de protecţie a propriei reţele toate informaţiile necesare, astfel încât să se evite producerea unor daune reţelei de comunicaţii electronice;

k) să respecte normele şi standardele tehnice aplicabile echipamentelor instalate pe, deasupra, în sau sub imobilul ce face obiectul prezentului Contract;

l) să nu afecteze, decât cel mult într-o măsură nesemnificativă, dreptul de folosinţă asupra imobilului în cauză prin efectuarea lucrărilor de acces sau, în cazul în care au fost deja efectuate lucrări de acces asupra aceluiaşi imobil de către un alt furnizor de reţele publice de comunicaţii electronice, să nu afecteze în mod permanent dreptul de folosinţă asupra imobilului, printr-o restrângere

suplimentară determinată de efectuarea unor noi asemenea lucrări;

m) prin exercitarea dreptului de acces prevăzut la art. 3.1., OPERATORUL nu va cauza schimbarea destinaţiei imobilului;

n) de a readuce în starea iniţială proprietatea afectată de realizarea lucrărilor de acces pe proprietăţi sau, prin acordul Părţilor, de a compensa PROPRIETARULUI /COMODATARULUI /LOCATARULUI /CONCESIONARULUI /ADMINISTRATORULUI cheltuielile determinate de aducerea în starea iniţială a proprietăţii afectate;

o) să folosească suprafeţele de teren/construcţiile afectate de exercitarea dreptului de servitute înscopul pentru care s-a încheiat prezentul contract;

p) să restituie suprafaţa de teren/construcţie la sfârşitul perioadei prevăzute în prezentul Contract.

5. Intrarea în vigoare. Durata. Modificarea şi încetarea Contractului

5.1. Prezentul Contract intră în vigoare la data semnării de către părţi.

5.2. Lucrările prevăzute la art. 3.9 se execută de la data semnării de către părţi a Procesului verbal de recepție a lucrărilor.

5.3. Dreptul de servitute care face obiectul prezentului Contract se instituie pe o perioadă de ... ani sau pe toată durata de existenţă a reţelelor de comunicaţii electronice sau elementelor de infrastructură prevăzute la art. 3.1.

4 În cazul contractelor încheiate cu titlu gratuit se vor menţiona doar despăgubirile aferente, în măsura în care acestea se produc.

5.4. Părţile convin ca modificările în Contract să se facă doar în urma unui acord scris, printr-un Act adiţional la prezentul Contract.

5.5. Contractul încetează prin acordul de voinţă al Părţilor, prin dispariţia imobilului, la expirarea perioadei prevăzute la art. 5.3., ca urmare a rezilierii pentru neexecutarea obligaţiilor sau în condiţiile prevăzute la art. 5.6. ori la art. 8.3.

5.6. OPERATORUL poate solicita încetarea Contractului, prin transmiterea către PROPRIETAR/COMODATAR/LOCATAR/CONCESIONAR/ADMINISTRATOR a unei notificări cu cel puţin 2 luni înainte, într-una din situaţiile următoare:

a) utilizarea elementelor de reţea sau de infrastructură instalate devine imposibilă, oneroasă sau mai puţin performantă decât a fost prevăzut iniţial;

b) se modifică arhitectura reţelei publice de comunicaţii electronice a OPERATORULUI, iar elementele de reţea instalate nu mai corespund noii arhitecturi;

c) autorizaţiile necesare desfăşurării activităţii OPERATORULUI nu pot fi obţinute.

6. Tarifare

6.1. Părţile au convenit ca OPERATORUL să plătească suma de …, reprezentând contravaloarea dreptului de acces stabilit conform art. 3.1.

6.2. În situaţia în care, cu ocazia efectuării lucrărilor prevăzute la art. 3.9. se produc pagube material PROPRIETARULUI /COMODATARULUI /LOCATARULUI /CONCESIONARULUI / ADMINISTRATORULUI,

OPERATORUL va plăti acestuia, ca parte a tarifului convenit, o despăgubire calculată având în vedere următoarele criterii:

- categoria de folosinţă şi suprafaţa de teren afectată cu ocazia efectuării lucrărilor;

- tipurile de culturi si plantaţii afectate de lucrări;

- categoria construcţiei (construcţii de clădiri sau construcţii inginereşti) şi suprafaţa construită afectată cu ocazia efectuării lucrărilor;

- activităţile restrânse cu ocazia efectuării lucrărilor;

- gradul de uzură al imobilului.

6.3. Plata sumei prevăzute la art. 6.1. se datorează de la momentul semnării de către părţi a Procesului verbal de recepție a lucrărilor.

6.4. Plata se va face anual în contul PROPRIETARULUI /COMODATARULUI /LOCATARULUI /CONCESIONARULUI /ADMINISTRATORULUI RO93TREZ69121A300530XXXX, deschis la Trezoreria Focșani.

6.5. În cazul în care OPERATORUL nu achită sumele datorate în temeiul prezentului contact la termenele prevăzute la art. 6.4., acesta datorează PROPRIETARULUI/COMODATARULUI/LOCATARULUI/CONCESIONARULUI/ADMINISTRATORULUI penalităţi în valoare de ... % din suma datorată pe zi de întârziere.

6.6. OPERATORUL nu poate fi obligat să plătească taxele şi impozitele legale aferente imobilului ce face obiectul prezentului contract.

7. Cesiunea dreptului

7.1. OPERATORUL poate ceda dreptul de acces prevăzut la art. 3.1. unui alt furnizor de reţele publice de comunicaţii electronice, autorizat în condiţiile legislaţiei din domeniul comunicaţiilor electronice, cu condiţia notificării PROPRIETARULUI/COMODATARULUI/LOCATARULUI/CONCESIONARULUI/

ADMINISTRATORULUI şi a efectuării înscrierii în cartea funciară.

7.2. OPERATORUL rămâne dator faţă de PROPRIETAR /COMODATAR /LOCATAR /CONCESIONAR/ADMINISTRATOR numai pentru obligaţiile născute înainte de cesiune. Până la notificarea cesiunii, OPERATORUL şi cesionarul răspund solidar pentru îndeplinirea tuturor obligaţiilor faţă de PROPRIETAR /COMODATAR /LOCATAR /CONCESIONAR /ADMINISTRATOR.

8. Forţa majoră

8.1. Niciuna dintre Părţi nu răspunde de neexecutarea la termen şi/sau executarea în mod necorespunzător - totală sau parţială - a oricărei obligaţii care îi revine în baza prezentului Contract, dacă neexecutarea sau executarea necorespunzătoare a obligaţiei respective a fost cauzată de forţa majoră aşa cum este definită de lege.

8.2. Partea care invocă forţa majoră este obligată să notifice celeilalte Părţi în termen de ... zile lucrătoare producerea evenimentului şi să ia toate măsurile posibile în vederea limitării consecinţelor lui. Această notificare va fi confirmată ulterior, sub sancţiunea neluării în considerare, prin dovada eliberată de Camera de Comerţ şi Industrie sau de alt organism abilitat.

8.3. Dacă aceste împrejurări şi consecinţele lor durează mai mult de ... de zile lucrătoare, fiecare parte poate renunţa la executarea contractului pe mai departe, fără ca vreuna dintre ele să pretindă dauneinterese.

9. Notificări

9.1. În accepţiunea Părţilor, orice notificare în scris adresată de una dintre acestea celeilalte este valabil îndeplinită dacă va fi transmisă la adresa prevăzută de prezentul articol.

9.2. În cazul în care notificarea se transmite prin poştă, se va utiliza un serviciu poştal cu confirmare de primire şi se consideră primită de destinatar la data menţionată pe formularul tipizat de confirmare de primire.

9.3. În cazul în care se impune efectuarea unor lucrări de întreţinere sau de reparaţii cu caracter de urgenţă, notificarea telefonică va fi confirmată ulterior în maxim două zile lucrătoare prin e-mail, fax sau poştă.

9.4. Dacă se trimite prin fax, notificarea se consideră primită în prima zi lucrătoare după cea în care a fost expediată.

9.5. Comunicările de rutină se pot efectua şi prin e-mail.

9.6. Detaliile privind punctele de contact ale ambelor Părţi, necesare în derularea acestui Contract sunt prevăzute mai jos. În cazul modificării acestor informaţii, Partea în cauză este obligată să notifice cealaltă Parte cât mai curând posibil, sub sancţiunea considerării valabile a comunicării transmise la

vechiul punct de contact.

Pentru PROPRIETAR/COMODATAR/LOCATAR/

CONCESIONAR/ADMINISTRATOR

Persoană de contact: ………………………………….

Telefon: …………………………………………………….

Fax: ………………………………………………………….

E-mail: ………………………………………………………

Pentru OPERATOR

Persoană de contact: ………………………………….

Telefon: …………………………………………………….

Fax: ………………………………………………………….

E-mail: ………………………………………………………

10. Litigii

În cazul în care rezolvarea neînţelegerilor nu este posibilă pe cale amiabilă, orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desfiinţarea lui, se va soluţiona de către instanţele judecătoreşti competente.

11. Clauze finale

11.1. Contractul se va înscrie de către OPERATOR în cartea funciară a imobilului asupra căruia se exercită dreptul de acces şi este opozabil oricărui titular al unui drept real asupra imobilului respectiv, deţinătorului cu orice alt titlu, precum şi dobânditorilor imobilului.

11.2. În cazul în care Părţile îşi încalcă obligaţiile ce le revin potrivit prezentului contract, neexercitarea de Partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă că ea a renunţat la acest drept al său.

11.3. Prezentul contract, împreună cu anexele sale, care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii sale.

Prezentul Contract a fost încheiat în formă autentică, într-un număr de … exemplare originale, câte unul pentru fiecare parte, astăzi ….

SEMNĂTURI

PROPRIETAR/COMODATAR/LOCATAR/

CONCESIONAR/ADMINISTRATOR

OPERATOR

Anexe la Contract

Anexa 1 - Actul doveditor al calităţii de PROPRIETAR/COMODATAR/LOCATAR/CONCESIONAR/ADMINISTRATOR asupra/al imobilului (în cazul COMODATARULUI /LOCATARULUI /CONCESIONARULUI/ADMINISTRATORULUI trebuie menţionată expres posiblitatea acestora de a încheia acte juridice de natura celor care fac obiectul dreptului de acces)

Anexa   2 - Certificatul-Tip nr. … / … al OPERATORULUI 

Anexa 3 - Schiţa de amplasare a elementelor de reţea de comunicaţii electronice şi a elementelor deinfrastructură asociate acestora

Anexa 4 - Planul cadastral al imobilului

Anexa 5 - Extrasul de Carte Funciară eliberat de … sub nr. …

Anexa 6 - Certificatul fiscal nr. … din data …, emis de Circumscripţia Financiară a …

PREŞEDINTE DE ŞEDINŢĂ,

Mihai NEDELCU
                                                                                      CONTRASEMNEAZĂ,

                                                                               Secretarul Municipiului Focşani

                                                                                                          Eduard - Marian CORHANĂ

